section_heading: Životopis
paragraph_text: Milivoj Jambrišak rođen je 15. svibnja 1878. godine u Zagrebu. Studij medicine pohađao je i završio je u Innsbrucku i Grazu (1896. – 1903.). U Zagrebu je upisao i pohađao studij prava (1910. – 1912.), no nije ga završio. Kao liječnik-dragovoljac stupio je u srpsku vojsku 1912. godine za vrijeme Prvoga balkanskog rata. Godine 1914., bio je mobiliziran je u austro-ugarsku vojsku, a 1916. zarobljen na austro-ruskom bojištu u Galiciji. U Rusiji je kao dragovoljac pristupio u Prvu srpsku dobrovoljačku diviziju, organiziranu u Odesi.